Foto's: Dwelmvonds in Durban gemaak | Maroela Media
Foto's: Dwelmvonds in Durban gemaak
Die twee verdagtes
Twee mans, onderskeidelik 30 en 34 jaar oud, is Maandag in Durban se middestad in hegtenis geneem vir dwelmhandel.
Kol. Jay Naicker, 'n polisiewoordvoerder van KwaZulu-Natal, het gesê die stad se blitspatrollie-eenheid het 'n verdagte dwelmhandelaar dopgehou, wat op pad was na die Point-omgewing. "Terwyl die beamptes dié verdagte agtervolg het, het hulle 'n wit Volkswagen Polo opgemerk wat langs die pad geparkeer was," het Naicker gesê. "Die beamptes het een van die twee insittendes herken as 'n verdagte dwelmhandelaar. Hulle het die twee mans in die Polo deursoek en op 'n klein hoeveelheid ecstasy-tablette afgekom."
Die polisie is na die verdagtes se huis waar hulle verder beslag gelê het op dwelmmiddels met 'n geskatte straatwaarde van R600 000. Die verdagtes gaan na verwagting Dinsdag in die Durban-landdroshof verskyn op aanklag van dwelmhandel.